**Alferaki sarayı** — Rusiya, Taqanroqda əslən varlı tacir Nikolay Alferakinin evi olan muzey. Bina memar Andrey İvanoviç tərəfindən 1848-ci ildə şəhərin mərkəzində, *Frunze* küçəsində inşa edilib.

Bina dörd korinf sütun və barokkko üslubunda qəliblər olan bir portal ilə bəzədilib. Daxillində otaqlar və tavan boyaması ilə bəzənmiş xüsusi musiqi zalı yerləşir.

Tarixi
------

Sarayın ilk sahibləri Taqanroqda anadan olmuş Nikolay Alferaki və ailəsi idi. Mixail Şepkin 1863-cü ilin iyulunda Alferaki Sarayında qalmışdır. 1870-ci illərdə Alferaki ailəsi iflas etdikdən sonra saray Yunan taciri Negropontə, bağçası isə tacir icmasına satıldı. Anton Çexov ( Oğlanlar Gimnaziyasının şagirdi kimi) 1876-cı ildə ticarət klubunda verilən konsertlərə gəlir və daha sonra *İonych*, *Mask* və *Mənim həyatım* hekayələrində saraydan bəhs edir.

1918-ci ilin fevral-aprel aylarında bina Taqanroq Sovet İşçilər Şurasının qərargahına çevrildi.

Binada 1918-ci ildə işğal zamanı Alman müharibə xəstəxanası, 1919-cu ildə isə Anton İvanoviç Denikin qəragahı yerləşirdi.

Taqanroqda Sovet hakimiyyəti qurulandan sonra binada müxtəlif qurumlar yerləşir. 1927-ci ildən sonra burada 1898-ci ildə Anton Çexov tərəfindən təsis edilmiş Regional Tədqiqatlar Muzeyi yerləşdirilir.

II dünya müharibəsində taqanroqın işğalı zamanı rus sənətinin bütün kolleksiyası, eləcə də 339 digər sənət obyekti Almaniyanın işğal orqanları tərəfindən talan edildi.

Alferaki Sarayı 1991–1996-cı illərdə təmir edilmiş və hal-hazırda *Alferaki Sarayı* adı ilə məşhur olsa da, Regional Tədqiqatlar Muzeyi olaraq fəaliyyət göstərir.

Möhtəşəm akustikaya malik geniş salon Bələdiyyə tərəfindən rəsmi mərasimlər üçün, xüsusən Taqanroq Bələdiyyə Başçısının ən yaxşı məktəb məzunlarının şərəfinə təşkil etdiyi illik mərasim üçün istifadə edilir.

Kolleksiya
----------

Muzey kolleksiyasının əsası məşhur tarixi və ya sənət adamlarının, Rusiya çarları I Aleksandr və I Pyotrın, dramaturq və şair Nestor Kukolnikin, rus heraldikasının banisi Aleksandr Lakierin, aktrisa Faina Ranevskaya, uşaq kitablarının müəllifi İvan Vasilenko, romantik bəstəkar Axilles Alferaki, general Pol von Rennenkampf və daha çoxunun şəxsi əşyaları ilə formalaşmışdır.

* Alferaki Sarayındakı 19-cu əsr Taqanroq qubernatorlarının və merlərinin portretləri ilə bəzədilmiş akt zalıAlferaki Sarayındakı 19-cu əsr Taqanroq qubernatorlarının və merlərinin portretləri ilə bəzədilmiş akt zalı
* Taqanroqdakı Müqəddəs Üçlük qalası və dəniz limanının layihəsi (Avstriyalı mühəndis Baron Ernst Friedrich von Borgsdorf tərəfindən qurulmuşdur)Taqanroqdakı Müqəddəs Üçlük qalası və dəniz limanının layihəsi (Avstriyalı mühəndis Baron Ernst Friedrich von Borgsdorf tərəfindən qurulmuşdur)
* Mixail Lermontovun dostu, general-mayor Aleksandre Reminin portretiMixail Lermontovun dostu, general-mayor Aleksandre Reminin portreti
* İoannis Varvakisin Vladimir Borovikovski tərəfindən yaradılmış portretiİoannis Varvakisin Vladimir Borovikovski tərəfindən yaradılmış portreti
* Qubernator Baltasar fon KampenhausenQubernator Baltasar fon Kampenhausen
* General İvan KrasnovGeneral İvan Krasnov
* General Pol von Rennenkamfın talanları .General Pol von Rennenkamfın talanları .

Qalereya
--------

* Keçmiş Alferaki malikanəsindəki ticarət məclisi, 20-ci əsrin əvvəlləriKeçmiş Alferaki malikanəsindəki *ticarət məclisi*, 20-ci əsrin əvvəlləri
* 2006-cı ildə çəkilmiş foto.2006-cı ildə çəkilmiş foto.
* Alferaki Sarayının həyətinə girən qapılar (Ulitsa Frunzedən), 2006-cı ildə çəkilmiş foto.Alferaki Sarayının həyətinə girən qapılar (Ulitsa Frunzedən), 2006-cı ildə çəkilmiş foto.
* 2008-ci ildə çəkilmiş foto.2008-ci ildə çəkilmiş foto.

İstinadlar
----------

1. ↑  Утраченные культурные ценности Российской Федерации / Cводный каталог утраченных ценностей Российской Федерации / Том 13. Таганрогский государственный литературный и историко-архитектурный музей-заповедник (утрачено предметов – 339)[*daimi ölü keçid*]
2. ↑  Cводный каталог культурных ценностей российской Федерации, похищенных и утраченных в период второй мировой войны. Том 13.

Xarici keçidlər
---------------

* Taganrog Arts & Culture Council, Municipal website (en)